Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
17 ก.พ. 2559

สรุปภาวะตลาดเช้า         
– SET Index ปรับลดลง 7.29 จุด (-0.57%) ปิดภาคเช้าที่ 1,282.07 จุด ด้วยมูลค่าการซื้อขาย 23,519.99 ลบ. 
– Most Positive Impact: AOT (2.09จุด) U (0.58 จุด) CPALL (0.47 จุด)
– Most Negative Impact: KBANK (-0.88 จุด) SCB (-0.71 จุด) ADVANC (-0.62 จุด)
 
แนวโน้มตลาดบ่าย  
“กลุ่มขนส่งยังแรง ดึง SET ยืนเหนือ 1,280 จุด”  
กลุ่มรับเหมาฯลงถ่วงตลาดอย่างหนักกว่า 2.37% คาดว่าเป็นการปรับร่วงรับความผิดหวังต่อแนวโน้มผลประกอบการของกลุ่มที่น่าจะออกมาไม่สู้ดีนัก รวมทั้งความผิดหวังของตลาดที่ยังไม่เห็นความคืบหน้าของการพิจารณาและการประมูลโครงการขนาดใหญ่ของภาครัฐ
ที่น่าสังเกตุวันนี้ SET Index ปรับลง 0.57% ท่ามกลางมูลค่าการซื้อขายหนาตากว่า 2.35 หมื่นล้านบาท มากที่สุดตั้งแต่ต้นเดือน ก.พ. และมากกว่ามูลค่าการซื้อขายเฉลี่ยตั้งแต่ต้นปีที่ 1.93 หมื่นล้านบาท การลงเพียง 0.57% จึงดูค่อนข้างน้อยเมื่อเทียบกับมูลค่าการซื้อขายที่มากผิดปกติ บ่งบอกว่าตลาดเริ่มยังมีแรงรอรับซื้อคอยพยุงอยู่ โดยแรงซื้อดังกล่าวคาดว่าส่วนใหญ่จะดักเก็บหุ้น Big Cap เห็นได้จาก PTT วันนี้ลงน้อยมากแค่ 0.42% 
คาดว่า SET Index น่าจะประคองตัวเหนือ 1,280 จุดได้ในช่วงบ่าย จากแรงหนุนของกลุ่มขนส่งที่ยังคงปรับเพิ่มขึ้นต่อเนื่อง โดยเฉพาะ AOT วันนี้พุ่งกระฉูดขึ้นมาอีกกว่า 3.68% 
วันนี้ติดตามรายงานการประชุม FOMC รอบ 26-27 ม.ค. (Fed Minutes) เนื้อหารายงานคาดว่าจะมีรายละเอียดเกี่ยวกับแนวโน้มของอัตราดอกเบี้ยและมุมมองต่อเศรษฐกิจของ Fed หากรายละเอียดชี้นำถึงโอกาสที่ Fed จะคงดอกเบี้ยไปจนถึงกลางปี US Dollar น่าจะถูกขายอีกครั้ง ดึงสกุลอื่นๆ รวมไปถึงเงินบาทให้แข็งค่า เป็น Sentiment บวกต่อการลงทุนภาพรวม 
กลยุทธ์การลงทุน ยังเน้นไปที่ Big Cap PTT KTB AOT และเก็งผลประกอบการ MTLS TPCH MCS กลุ่มปันผลสูง SPALI 
 
ประเด็นจับตา/ติดตาม :  
สหรัฐ : 19 ก.พ.2559 รายงาน CPI โดย Head Line CPI ตลาดคาดไว้ที่ 1.2% ส่วน Core CPI คาดไว้ที่ 2.1%
หุ้นแนะนำ : KTB MTLS MCS PTT 
หุ้นเก็งกำไรระยะสั้น :  – 
 
Investment Theme:  